Diari Oficial de la Generalitat Valenciana


Sumari del DOGV 3009, del 09-06-1997 (1997/8227)

ACORD de 20 de maig de 1997, del Govern Valencià, pel qual substitueix les taules retributives del Decret 180/1996, de 2 d'octubre, del Govern Valencià, aplicables a determinat personal estatutari al servei de les institucions sanitàries de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3009

Data del DOGV
:   09-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8227


Data del document
:   20-05-1997

Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 20 de maig de 1997, del Govern Valencià, pel qual substitueix les taules retributives del Decret 180/1996, de 2 d'octubre, del Govern Valencià, aplicables a determinat personal estatutari al servei de les institucions sanitàries de la Conselleria de Sanitat.
  
El Govern Valencià, en la reunió del dia 20 de maig de 1997, adoptà l'acord següent:
  
Com que la secció segona de la Sala Contenciosa Administrativa del Tribunal Superior de Justícia de la Comunitat Valenciana ha dictat una interlocutòria, el dia 12 de març, confirmat per una altra interlocutòria d'11 d'abril de 1997, totes dues d'enguany, sobre el Recurs Contenciós Administratiu 3953/1996, el Govern Valencià, mitjançant un acord, va suspendre el Decret 180/1996, de 2 d'octubre, del Govern Valencià, sobre retribucions del personal de les institucions sanitàries «particularment pel que fa a les quanties assignades als complements específics A i C» de determinat personal estatutari.
  
Per tant, en l'execució d'aquesta interlocutòria i/o atés que tot això no implica la nul·litat del Decret 180/1996, s'estima convenient, per criteris de prudència, mantenir les quanties retributives del personal afectat, provisionalment, fins que no es resolga el Recurs Contenciós Administratiu 3953/1996 o s'efectue la reforma normativa que regule el sistema retributiu del personal estatutari al servei de les institucions sanitàries de la Conselleria de Sanitat. D'aquesta manera s'adopta una solució provisional i transitòria que no causa perjudicis immediats a les economies dels integrants dels col·lectius afectats ni als interessos de l'administració sanitària mateixa, que, si ajornava pagaments, es podria veure's obligada a pagar interessos de demora al tipus legal per les quantitats que no haguera pagat.
  
Així, l'actual model retributiu seguit pel decret esmentat, en el marc del Reial Decret-Llei 3/1987, d'11 de setembre, sobre retribucions del personal estatutari de l'Institut Nacional de la Salut, no considera conceptes que permeten satisfer sense minva de drets, ni tan sols transitòriament fins que la qüestió s'esclarisca, les retribucions que fins ara estaven percebent determinats afectats pels complements específics esmentats.
  
  
Per tant, i remarcant-ne la provisionalitat i la transitorietat, el concepte «diferència salarial provisional» serà aplicat al personal afectat el lloc de treball del qual tinga assignat el complement específic A o el C, la quantia dels quals quedarà determinada per la diferència entre l'import del complement específic que estava percebent i el que ara se li assignarà, coincident amb el límit màxim del percentatge establit respecte a les retribucions bàsiques, exclosa l'antiguitat, per l'article 16.4 de la Llei 53/1984, de 26 de desembre, d'Incompatibilitats del Personal al Servei de les Administracions Públiques, a la redacció donada per l'article 34 de la Llei 31/1991, de 30 de desembre, de Pressupostos Generals del Estat per a l'any 1992.
  
Les actuals retribucions quedaren, precisament, aprovades per l'article 4 del Decret 180/1996, de 2 d'octubre, i cal, pel que s'ha dit, modificar les quanties dels complements específics afectats per l'acte judicial, i també fixar les corresponents al provisionalment instaurat perquè en cap cas experimente un increment -ni individualment ni globalment- la retribució total mensual o anual del personal a què es puga aplicar.
  
  
Per tot això, a proposta del conseller de Sanitat y del conseller d'Economia, Hisenda i Administració Pública conjuntament, el Govern Valencià,
  
  
ACORDA
  
  
Primer
  
Fins que no es resolga amb caràcter ferm el Recurs Contenciós Administratiu 3953/1996, interposat front al Decret 180/1996, de 2 d'octubre, del Govern Valencià, les noves quanties dels complements específics A i C seran les resultants d'aplicar al seu immediat anterior import el percentatge màxim establit respecte a les retribucions bàsiques, exclosa l'antiguitat, per l'article 16.4 de la Llei 53/1984, de 26 de desembre, segons es reflecteixen en l'annex d'aquest conveni.
  
Fins completar l'import legal que pel concepte esmentat aquest personal estava percebent actualment, se li assignarà, en els casos procedents, un complement provisional per la diferència salarial, d'acord amb les quanties que també figuren en l'annex.
  
  
  
Segon
  
D'acord amb tot això, aprovar les taules retributives que acompanyen com a annex aquest acord i que substitueixen, provisionalment, les de l'esmentat decret sobre retribucions del personal de les institucions sanitàries de la Conselleria de Sanitat.
  
Contra aquest acord, que exhaureix la via administrativa, escau la interposició, després de la preceptiva comunicació prèvia al Govern Valencià, d'acord amb el que preveu l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos des del dia següent a la seua publicació en el Diari Oficial de la Generalitat Valenciana.
  
  
València, 20 de maig de 1997.
  
  
El conseller secretari del Govern Valencià,
  
JOSÉ JOAQUÍN RIPOLL SERRANO